Aarhuus Stifts-Tidende, 1842-10-24
Fædrelandet fælder følgende Dom over den roeskildske Stænderforsamling: "Jntet gjorde den forNationalexistencen, næsten Jntet for Friheden, Lidet. for Finantsernes Ordning, Noget for de materielle Kræfters Opsving. Om den jydske Stænderforsamling hedder det i Khvnsposten for i Torsdags: Ved den Jver og Varme, hvormed den første Debat er bleven ført, fremtræder saavel Forsamlingens Physiognomi overhovedet, som de enkelte og deriblandt de fleste nye Deputeredes politiske Characteer. Her træffer man ikke længer paa de uendelig lange Taler som i Roeskilde; selv den kongl. Commissarius synes ikke at kunne komme ret i Gang med sin Veltalenhed, idet de korte og bestemte Jndvendinger, der træde frem fra alle Sider i Forsamlingen, blive ham for talrige, medens Debatten derved vinder i Livlighed og Almindelighed. Høiesteret har i Torsdags dømt Maren Jeremiasdatter (paa Færøerne) for begaaet Blodskam tilat have sit Liv forbrudt, og hendes Krop, efter at hun er halshugget, kastes paa en Jld og brændes. (Kp., En Pige er her i disse Dage bleven arresteret for at have forsøgt at dræbe sit 8 Maaneder gl. Barn, ved at tylle Victriololie i Halsen paa det. (Md.) Læserne erindre vel, at der var anlagt Sag mod et ungt Menneske i Helsingøer, som i beskjænket Tilstand havde med en Jagtkniv tilføiet to andre Personer (Contoirist Nohr og Handelsbetjent Bruun, som fulgte med ham fra et Gilde paa Skydebanen, nogle farlige Saar, uden at nogensomhelst Anledning fra disses Side var givet til en saadan Voldsomhed. Støttende sig paa en mærkelig Erklæring af Sundhedscollegiet, der gik ud paa, at den Tiltalte vel havde været sig bevidst, at han med et fjendtligt Sind og farligt Vaaben, gik løs paa de Saarede, men at han dog ikke havde været i Stand til at tænke over de farlige Følger, hans Handling kunde medføre, og altsaa heller ikke over dens Lovlighed eller Ulovlighed, har Hof= og Stadsretten kun idømt den Tiltalte en ubetydelig Mulct af 50 2 for Overtrædelse af Pl. 24de Decbr. 1823. (Fordi han havde baaret Vaaben hos sig.) Den Tiltaltes Navn er Masse, Bryan. Faderen til den unge Pige, som nylig tog Gift, fordi hun saa ofte blev mishandlet af ham, er bleven arresteret. Af de 137, som indst. sig til mundtlig Examen artium, fandtes 7 værdige til enconium publicum, nemlig Dahl og Hjort, dim. fra Metropolitanskolen, Begge med 10 Land. p. c., Meinert fra Borgerdydsk, paa Chvn.; Fibiger, dimitt. af Cand. philol. Ussing; Hoskjær og Tuxen, dimit. af Cand. theol. Gundorph, Alle med 8 Laud. p. c. Sibbern fra Borgerdydsk, i Khvn, med 7 Land. p. c. 62 erholdt Hovedcharacteren Laudabilis, 64 Haudillaud., 1 Non contemm., 1 erklæredes Immaturus, og 2 forlode Examen. (Brig. Td.) Pianisten Rudolph Willmers's Concert næstk. Onsdag bliver, idetmindste for lang Tid, den sidste, paa hvilken den unge, ved sin sjeldne Færdighed udmærkede Kunstner lader sig høre for sine Landsmænd, da han om kort Tid agter sig til Paris, hvor han for sin videre musikalske Udviklings Skyld vil tage Ophold. Ved samme Concert vil en ung Sangerinde, med en herlig Stemme og et ypperligt Foredrag, som har gjort overordentlig megen Lykke i flere private Kredse, synge offentligt for første Gang. (Fdrl.)- Oehlenschlægers nye Tragvedie "Dina", paa hvis Opførelse Publicum er meget spændt, vil første Gang komme paa Scenen næstk. Torsdag. Corfitz Ulfeldts Rolle skal spilles af Hr. Nielsen, Eleonore Christine, hans Frue, af M. Nielsen, Dina af Fru Heiberg, Walter af Hr. Holst, osv.